সৌধ রক্ষণাবেক্ষণের জন্য তাজমহলের মূল সমাধিক্ষেত্রে পর্যটকদের প্রবেশ নিয়ন্ত্রণে নিষেধাজ্ঞা জারি করে আর্কিওলজিক্যাল সার্ভে অফ ইন্ডিয়া। রবিবার সকালে এই নির্দেশিকা জারির কথা ছড়িয়ে পড়ে পর্যটকদের মধ্যে। এরপরেই বেলা সাড়ে তিনটে নাগাদ কেন্দ্রীয় পর্যটন মন্ত্রী মহেশ শর্মা পাল্টা নির্দেশিকা জারি করে তাজমহলের মূল সমাধিক্ষেত্রে পর্যটকদের প্রবেশের অনুমতি দেন। পর্যটকদের কাছ থেকেই অভিযোগ পেয়েছিলেন তিনি, এমনটাই জানিয়েছেন কেন্দ্রীয় মন্ত্রী। সূত্রের খবর, হঠাৎ করে নির্দেশিকা জারি হওয়ায় বিপাকে পড়েন বিদেশি পর্যটকরা। কেননা মূল সমাধিক্ষেত্রে ঢোকার যাবতীয় টিকিটের ভাড়া মিটিয়েছিলেন তাঁরা।